hu hu hu hu hu hu hu hu hu hu hu hu hu hu hu hu hu hu hu hu hu sk hu hu de hu hu hu hu hu de hu hu hu hu hu hu es hu hu ro hu fi hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Szergej Kurepov (Szovjetunió, 1939. augusztus 10. – Kanada, 2006. október 13.) Magyarországon élő, tévéműsorai révén ismert orosz bohóc volt.[1]
Szergej Kurepov a „Szervusz, Szergej!” című tévéműsorában
2006. október 13. (67 évesen)
Szergej a szomorú megalázott bohóc archetípusát jelenítette meg:
Gyakran csapnak pofon, sosem veszem zokon.
Apja (szintén Szergej Kurepov) a Moszkvai Nagycirkusz bohóca volt. Szergej Groznijban született, de a szülei társulata éppen akkor indult egy új helyszínre, így csak hat nap múlva Makajevkában anyakönyvezték. Szülei a háború alatt a frontszínházban szerepeltek. Ekkor Szergejt leningrádi nagynénje nevelte. Leningrád ostroma előtt néhány nappal hagyták el a várost. 1964-ben végzett a moszkvai Artista Főiskolán. Ezután a Szovjetunió különböző cirkuszaiban és varietéiben szerepelt. Moszkvában megismerkedett egy ott tanuló magyar lánnyal. Kapcsolatuk révén került Magyarországra 1970-ben.[2]
Műsora, a „Szervusz, Szergej!”,[3] amelynek zenéjét Bergendy István, szövegét Romhányi József írta, nagy sikerrel ment a Magyar Televízióban, azonban emigrálása (1987) után már nem játszották.
A rendszerváltás után többször próbált ismét képernyőre kerülni, de különböző okokból erre nem kerülhetett sor.
Első feleségét tisztázatlan körülmények között meggyilkolták, a tettes azóta is ismeretlen. Ugyan már régen nem éltek együtt, de felmerült Szergej neve is a gyanúsítottak között, ám ő éppen Moszkvában tartózkodott a bűncselekmény idején.[4] 1988-tól haláláig Kanadában élt második feleségével. Egy lánya és két unokája van.
Rigó Béla - Szergej Kurepov: És akkor Szergej...; Móra Ferenc Könyvkiadó, 1985. ISBN 963114139X
„És akkor Szergej elindult karácsonyfát venni a Nefelejcsszemű lánynak. Aztán megmérkőzött az Istállómesterrel, és megtalálta a Kisfiút. Ám kiderült, hogy a világ tele van istállómesterekkel, a nefelejcsszemű lányok leginkább önmagukat szeretik, a kisfiúk pedig felnőnek, mielőtt igazából megtalálhatnánk őket... ”~ Fülszöveg
Magyar Cirkusz és Varieté: vállalati Nívódíj (1976)
A Magyar Televízió Elnöksége: Nívódíjban részesíti a „Mákszem Matyi” című műsorban nyújtott alakításáért (1979)
A Magyar Televízió Elnöksége: Nívódíjban részesíti az Orosz nyelvű vetélkedő c. műsor műsorvezetéséért (1981)
A Magyar Televízió Elnöksége: Nívódíjban részesíti a „Szervusz Szergej” c. sorozatban nyújtott alakításáért (1982)
↑ Szergej ajándéka. Képes Újság, XVII. évf. 6. sz. (1976. feb. 7.) 15. o.
↑ XXI. század: [2]
↑ PORT.hu: Szervusz, Szergej!
A Szervusz Szergej epizódjai az MTV archivumában. mtv.hu. (Hozzáférés: 2012. augusztus 14.)
A lap eredeti címe: „https://hu.wikipedia.org/w/index.php?title=Szergej_Kurepov&oldid=24656277”
Utoljára szerkesztve 2022. február 5., 16:26-kor
A lap utolsó módosítása: 2022. február 5., 16:26
A lap szövege CC BY-SA 3.0 alatt érhető el, ha nincs külön jelölve.